Ich, Abrecht von Rinach, tuͦn kund und beken̄ offenlich mitt disem brieff, ✳ das ich innamen, anstatt und invogtes wise ✳ wilent des frōmen, vesten Uͤlrichs von Rinach, mins lieben brueͤders seligˀ gedeͣchtnisse, ✳ elichen kinden, so er nach tod hindˀ im gelassen hàt, der rechter, ✳ anerborner ✳ vogt ich bin, ✳ mitt guͦtˀ, zitlicher vorbetrachtūg ✳ und auch wand dˀ vorgen̄t Uͤlrich, min bruͤdˀ, und wilent dˀ from̄,
vest Hans Ruͦdolff von Rinach, sin swècher, selig, das by ir beyder lebn̄ ✳ getan und aber nitt gentzlich vollvˀtiget hatten fùr die genēpten min vogtkind ✳ gemeinlich und sundˀlich ✳ und fùr ir aller
und jeglichs erben und nachkomen, die ich ouch in vogts wise mitt inē her zuͦ vestenklich verbind, ✳ und ouch fùr mich selbs in vogts wise und min nachkomen durch irs nutzs und notdurft willē
ein steten, vesten und ewigen, unwidˀruͤffenlichē koufs vˀkoufft han und gib also in dem vorgen̄ namen inkrafft und mitt urkùnd disz briefs recht und redlich ze kouffend ✳ dem fromen, vesten Thùrīg
von Hallwill dē ✳ eltˀn, unsˀm lieben oͤcheim, und sinen erbn̄ ✳ odˀ dem odˀ denen, die disen brieff mitt ir kuntlichn̄ wissen, willn̄ und urkùnde hinfùr jemˀ in̄habēt, ✳ disz nachgeschribn̄ gùlt und
guͤter mitt aller ir nutzūg, rechtūg, harkomen und zuͦgehoͤrd und in aller wisz und masz, als dˀ vorgen̄ ✳ minˀ vogtkindē vordˀn die in̄gehept und habracht ✳ habent, ✳ fùr ledig, eigē und unbekùmbˀt,
gelegen an den enden und indˀ masz, als hernach staͧt. ✳ namlich und ersten git Wˀna Brūnˀ von Lentzburg ✳ fùnff viertel kernēgelts ewigˀ gùlt ✳ vō sim guͤt, das sins vattˀs, Uͤly Brūnˀs, gewesen ist. ✳
itē Peter Leman von Ottwissingen git jerlich ein mùtt kernē und ein mùtt habˀn ewigˀ gùlt von eim guͦt ze Ottwissingē, das Heini Lemans, sins vattˀn, selig, gewesē ist. ✳ itē Clewi Holengasser von
Nyderlentz git jerlichs von Knechthans guͦt daselbs, das vor Ruͦdolff von Nydˀlentz gehept haͧt, ✳ dryg ✳ mùtt roggē ewiger gùlt. ✳ itē dˀ Meiger von ✳ Stouffen git jerlich ✳ dryg mùtt roggen, drissig eigˀ
und ein herpsthuͦn ewigˀ gùlt von Hurnis guͦt daselbs. ✳ itē Heini im Loch von Sengen ✳ git von dē hoff von Rynoͤw ein pfund haller ewigˀ gùlt. ✳ itē Uͤly im Loch und der Schmid ✳ ✳ von Sengē gend acht
schilling haller ✳ ewiger gùlt von Steinhusers guͤt. ✳ item der lùtpriestˀ ze Sengē git jerlich sechs schillīg hall̄ ewigˀ gùlt von Wˀnhers uff Dorff guͦt daselbs. ✳ itē ✳ Uͤly Reͧbers huszhoffstatt ze Sengen
gilt jerlich sechs haller ewigˀ gùlt. ✳ itē Jegkly Bertschi von Sengē git jerlich sechs hall̄ ewigˀ gùlt von sinˀ hushoffstatt daselbs. ✳ itē Uͤly Mosheim von Sengē git jerlich ein halbn̄ mùtt kˀnēgelts ewiger gùlt von Uͤlis Otten gùt daselbs. ✳ item dˀ Greber von Sengen git zechē viertel kernē und zechn̄ schilling haller jerlicher und ewigˀ gùlt von Hēni Wirtz guͦt ✳ daselbs. aber git er achzechn̄ haller
ewiger gùlt ✳ von siner huszhoffstatt. ✳ item die pfistry ze Sengen. ✳ und also ist der kouff umb die genēpten gùlt und guͤtˀ beschechen ✳ umb zweyhundˀt ✳ und achzechen guld₎, Rinischer, ✳ guͤtˀ, gengˀ
und geber, ✳ dero die vorgen̄ min vogtkind und ich von ir wegen in ir schinbaren, kun̄tlichn̄ nutz gentzlich von dem obgeschr₎ kouͤffer ✳ uszgericht und bezalt sind, ✳ des ich mich her in̄ an ir statt und
als ir vogt offenlich beken̄ ✳ und den jetzgen̄ kouͤffer, Thùring von Hallwil, und sin erbn̄ darūb gantz quitt und ledig sag und lasz. ✳ han mich ouch darub̄ innamē, an statt und in̄ vogts wise dˀ obgen̄
minˀ vogtkind und fùr sy alle und jeglichs besundˀ und ir aller und jeglichs erbē
und
nachkomen, ✳ ouch fùr mich selbs in vogts wise und min nachkomē ✳ der obgen̄ gùlt und guͤtˀ aller und jeglichs insunders mitt aller ir rechtūg, ✳ harkomen und zuͤgehoͤrd, als vor staͤt, und aller vordrūg, rechtūg und ansprach, so die selbn̄ min vogtkind odˀ ir vordˀn daran biszhar je gehept habent ✳ odˀ hinfùr sy odˀ ir erbn̄
jemˀ gehabn̄ odˀ gewinnē moͤchtēd, wie sich das fuͦgte, ✳ odˀ ich von ir wegen, ✳ lidklich entzigen und begeben, entzich und begib mich ouch des, in wise und fùr als vor stàt, wissentlich in krafft und mitt
urkùnd disz briefs in und zuͦ hand₎ des vilgen̄ Thùrings von Hallwilr und siner erbn̄, ouch zuͤ hand₎ des odˀ dero, so disen brieff als vor stàt in̄hàb̄, setz sy ouch dero in nutzlich, still, ruͤwig gewˀd,
die mitt aller ir rˀchtūg und zuͦgehoͤrd, als vor stàt, gemeinlich und sundˀlich in̄zehabēt, ze nutzēt, zeniessend, inzenemēd, zebesetzend und ze entsetzēt und in allweg ✳ damitt zetuͤnd, lassend, wandlent und wˀbent als mitt andˀm irm eignē, unbekùmbertē gût nach irm bestē nutz, willn̄ und gevallen, aͧn minˀ vogtkind, ir erbn̄, ✳ minˀ und menglichs von ir wegen sumē und widˀsprechn̄,
und tuͦn disz alles mitt mund, hand, wortē, wˀcken, wisen und geberd₎ und mitt aller sicherheit und gewarsami, so hˀzu vō recht odˀ gewonheit yendˀt gehoͤrt odˀ notdurftig ist und als das nū und
ewklich wol krafft, macht und handvesti habn̄ und stèt blibn̄ sol und mag, gantz aͧn alles ✳ widˀtribn̄. ✳ ich gelob ouch innamē und fùr als vor staͧt, ✳ die obgen̄ vˀkoufftē guͤtˀ und gùlt sundˀ noch
sampt niemˀ mer anzesprechent noch inē daran dheinē kumbˀ, mangel noch gebrestē, dadurch sy daran indhein wise moͤchtē bekrenckt odˀ gehindˀt werd₎, nitt zuͦzezichn̄, sundˀ disē ewigē
kouff und alles, so diser brieff vor und nach wist, war, stêt und vest zehalten, dawidˀ niemˀ zekomēd, zeredēt, zewˀbēt, zetuͤnd noch schaffen getaͧn wˀd₎ ùbˀal in dhein wise, mer, dises kouffs umb
die vorgeschr₎ gùlt und guͤter mitt aller ir rechtūg, harkomē und zuͦgehoͤrd, als vor staͧt, ✳ inen fùr ledig eigen und fùr menglichs irrūg und ansprach, ingericht und usswendig, ✳ und wider allˀ
menglichn̄ rechter wèr ze sind und inē des gût, sicher werschafft ✳ zetragend und tuͤnd nach lands recht, ✳ wo, wen̄ odˀ wie dick Thùring von Hallwil, sin erbn̄, odˀ wer disē brieff, als vor staͧt, in̄
haͧt notdurftig sind odˀ werdent ungevarlich. ich, obgen̄tˀ Abrecht von Rinach, verzich mich ouch herùbˀ, an statt und in vogts wise dˀ obgemˀcktē minˀ vogtkind, ouch fùr sy und ir erbn̄, ✳ mitt rˀchtˀ
wissen alles ✳ rechtē, geistlichs und weltlichs, geschribn̄ und ungeschribn̄, ✳ aller hilff geistlichˀ und weltlicher gerichtē, rechtē, gesetzten, gewonheitē, fryheitē, gnad₎, geleitē, gebotten, aller uszzùgē, fùnd₎ und gevˀd₎, so jemā widˀ disē ewigē kouff odˀ dhein ding heran geschr₎ erdencken odˀ ze schirm fuͤrzichn̄ odˀ geniessen moͤcht, ✳ besundˀ des rechtē ein gemein vˀzichūg vˀvache nitt, die
besundˀ gang den̄ vor, das uns das alles noch suss ùbˀal dhein andˀ sach noch ding widˀ disen ewigē kouff noch dhein ding hˀan geschribn̄ nitt wedˀ schirmē noch tecken sol ùbˀal, in dhein
wise, alles ungevarlich. weͧr ouch, das dhein brieff, roͤdel odˀ kuntschafft, umb die obgeschr₎ stuck, gùlt und guͤtˀ sampt odˀ sundˀ wisend, hinfùr jemˀ fund₎ wurd₎, die sond dem obgen̄ Thùrīg,
sinē erbn̄ odˀ dem odˀ denen, so disē brieff als vor staͧtt in̄habēt, fùrdˀlich ingeantwurt werd₎. beschèch abˀ das nitt, so soͤllent doch soͤlich fund₎ brieff, kuntsch̄ und roͤdel inē dheinē schad₎, irtag
noch gebresten nitt bringē, noch minē vogtkind₎ und irn erbn̄ dhein nutz noch from̄ sin ✳ ùbˀal, in dhein wise. ✳ besundˀ sol diser kouff hinfùr ewklich in sinē kreften blibn̄ und bestan inmasz, als
vor stàt, und sy des gebruchn̄ und geniessen noch irm bestē nutz und gevalln̄ àn all hindˀnùsse, alles lutˀlich, àn all boͤszfùnd und geverd. ✳ und des alles ze einē warē, vestē und ewigē urkùnd
han ich, dickgen̄tˀ Abrecht von Rinach, innamē, anstatt und in vogts wise dˀ dickgen̄ minˀ vogtkind, ouch fùr sy und ir erbn̄, ✳ sy und mich als irn vogt damitt diser sach zebewisēt, min eigē insigel offē¬
lich gehenckt an disē brieff, und ze noch merˀ sicherheit han ich erbettē den fromē, vestē ✳ Ruͦdolff von Baldegg, ✳ minē liebn̄ swecher, das dˀ ze merˀ gezùgnisse diser sach sin eigē insigel, im und
sinē erbn̄ àn schad₎, offenlich hàt gehenckt an disē brieff, der also versigelt gebn̄ ist uff zystag nach santt Uͤlrichs tag im hoͤwmanot, nach Cristi gebùrt vierzechenhundˀt und darnach im
nùn und drissigisten jaͧr. ✳
Abr₎ vō
Rinach
Ruͦd₎ vō
Baldegg